stanford-oval/wikipedia huggingface dataset:
Sininen (koiraväri)
Sinisen rotukohtainen merkitys

kerrynterrieri: vaaleneva harmaa
shetlanninlammaskoira: sininen l. mustapohjainen merle
villakoira: mustana syntyvä koira, joka vaalenee tummanharmaaksi muutamassa vuodessa
Aiheesta muualla

Kuvia tai muita tiedostoja aiheesta Sininen (koiraväri) Wikimedia Commonsissa
Spirit of Eden

| Spirit of Eden Talk Talk |
| --- | --- | --- |

Studioalbumin tiedot
 Äänitetty : 1987–1988 Wessex-studioilla Lontoossa
 Julkaistu: 16. syyskuuta 1988
 Tuottaja(t): Tim Friese-Greene
 Tyylilaji: post-rock, taiderock
 Kesto: 40.58
 Levy-yhtiö: Parlophone/EMI
Talk Talkin muut julkaisut
| The Colour of Spring 1986 | Spirit of Eden 1988 | Laughing Stock 1991 |
Spirit of Eden on Talk Talk -yhtyeen neljäs albumi. Se ilmestyi vuonna 1988.
Spirit of Eden edustaa sellaista musiikkityyliä, mitä yksikään yhtyeen edellisistä albumeista ei edusta. Se on rockin ja jazzin fuusiota, jota voisi luonnehtia post-rockiksi,kenen mukaan? vaikka post-rock -nimitystä ei ollut vielä keksitty vuonna 1988.
Albumilla on vain kuusi raitaa, mutta useimmat niistä ovat 6–7 minuutin mittaisia. Kuten edellisellä albumilla The Colour of Spring, albumilla Spirit of Eden soittaa joukko taustamuusikoita erilaisia soittimia.
Albumin kolme ensimmäistä raitaa tulevat peräkkäin ilman taukoja välissä, ja vinyyliversiolla ne täyttävät koko A-puolen.
Kappaleet

The Rainbow – 9.09
Eden – 6.34
Desire – 6.57
Inheritance – 5.23
I Believe in You – 6.10
Wealth – 6.43
Strömsborg

Strömsborg Tukholman kaupungintalosta nähtynä.
Strömsborg on pieni saari Ruotsin pääkaupungin Tukholman keskusta-alueella. Sen naapurisaaret ovat Stadsholmen sekä Helgeandsholmen. Saari on osa Tukholman vanhaakaupunkia, Gamla stania.
Vuodelta 1733 peräisin olevassa Tillaeuksen kartassa Strömsberg tunnetaan nimellä Stenskär, ja se esitetään asuttamattomana. Vuonna 1740 saaren osti kauppias Berge Olofson Ström, joka historiallisten lähteiden mukaan rakennutti saarelle noin kymmenen vuotta myöhemmin lehmuksilla ympäröidyn kivitalon.
Saarella on nykyään yksi rakennus, arkkitehti Claes Grundströmin piirustusten mukaan 1895–1897 rakennettu ja 1929–1930 muutettu ravintola, jossa on kattoterassi.
Aiheesta muualla

Kuvia tai muita tiedostoja aiheesta Strömsborg Wikimedia Commonsissa
Simo Vidgren

Simo Vidgren (s. 18. maaliskuuta 1983 Kuopio) on suomalainen jääkiekkoilija. Hän pelasi kaudella 2008–2009 Leppävirran LeKi-75:ssä Suomi-sarjaa. Vidgren on pelannut SM-liigassa yhteensä 155 ottelua tehoin 16+18=34.
Ura

Vidgren on kuopiolaisen KalPan kasvatti. Hän pelasi ensimmäiset aikuisten pelinsä kasvattajaseurassaan kaudella 2001–2002 jolloin KalPa pelasi Mestiksessä. Kahden sen jälkeisen Mestis-kausien jälkeen Vidgren siirtyi Tampereen Ilvekseen, jossa voitti Jarmo Wasaman muistopalkinnon kauden parhaana tulokkaana. Vidgren palasi jääkiekon SM-liigaan nousseeseen KalPaan kesken kauden 2005–2006. Kauden 2007–2008 Vidgren pelasi Ranskassa, Diables Rouges de Briançonin riveissä.
Saavutukset

Mestiksen mestaruus 2004
Jarmo Wasaman muistopalkinto 2004–2005
Aiheesta muualla

Simo Vidgren Eurohockey.com. (englanniksi)
| 0 | 1 | 2 |
| --- | --- | --- |
| Edeltäjä: Janne Pesonen | Jarmo Wasaman muistopalkinnon voittaja 2005 | Seuraaja: Perttu Lindgren |
Smiljan

Nikola Teslan muistopatsas keksijän synnyintalon edustalla.
Smiljan on noin 500 asukkaan kylä vuoristoisella seudulla läntisessä Kroatiassa, seitsemän kilometriä Gospićin kaupungista länteen. Kylä tunnetaan serbialais-amerikkalaisen keksijän Nikola Teslan synnyinpaikkana. Smiljaniin on rakennettu Teslan elämäntyötä esittelevä museo, jonka yhteydessä on myös kokoustiloja.
Aiheesta muualla

Tesla-teemapuiston kotisivut (kroatiaksi)
Strömsholmin linna

Strömsholmin linna vuonna 1900.
Strömsholmin linna (ruots. Strömsholms slott) sijaitsee Keski-Ruotsissa Västmanlandin läänissä. Tarkemmin ilmaistuna linna on entisen Kolbäckin pitäjän alueella Strömsholmin taajamassa nykyisessä Hallstahammarin kunnassa. Se on yksi Ruotsin kuninkaallisista linnoista.
Ensimmäinen linna oli Kustaa Vaasan rakennuttama 1550-luvulla ja se toimi pohjana nykyiselle linnalle. Linna rakennettiin 1669–1674 kuningatar Hedvig Eleonooralle. Suunnittelusta vastasi arkkitehti Nicodemus Tessin vanhempi.
Kellertävän linnan ulkopuoli edustaa barokkityyliä, kun taas sisustus on kustavilaista. Sisustuksesta vastasi arkkitehti Carl Fredrik Adelcrantz. Linna sisältää merkittävän kokoelman ruotsalaista maalaustaidetta 1600-luvulta. Linnan ylimmissä tiloissa sijaitsee kappeli, joka on rakennettu 1730-luvulla.
Vuodesta 1993 linna on ympäristöineen ollut Statens fastighetsverkin hallinnassa.
Aiheesta muualla

Wikimedia Commonsissa on kuvia tai muita tiedostoja aiheesta .
Nationalmuseum: Strömsholms slott (Arkistoitu – Internet Archive) (ruotsiksi) [vanhentunut linkki]
Ruotsin kuninkaalliset linnat
Hagan linna
Drottningholmin linna
Gripsholmin linna
Kiinalainen paviljonki
Kustaa III:n paviljonki
Rosendalin linna
Rosersbergin linna
Strömsholmin linna
Tukholman kuninkaanlinna
Tullgarnin linna
Ulriksdalin linna
Stacy Sanches

| Stacy Sanches |
| --- | --- |
 Stacy Sanches vuonna 2011.
Henkilötiedot
Syntynyt: 4. syyskuuta 1973 (ikä 51) Dallas, Texas
Kansalaisuus:   Yhdysvallat
Ammatti:  valokuvamalli, näyttelijä
Stacy Sanches (s. 4. syyskuuta 1973 Dallas, Texas) on yhdysvaltalainen valokuvamalli ja näyttelijä. Sanches oli Playboyn maaliskuun 1995 Playmate of the Month ja vuoden 1996 Playmate of the Year.
Sanches on valmistunut South Garland High Schoolista vuonna 1991. Hänellä on isänsä puolelta meksikolaisia ja äitinsä puolelta irlantilaisia sukujuuria.
Aiheesta muualla

Stacy Sanches Internet Movie Databasessa. (englanniksi)
Playboy.com: Stacy Sanches (Arkistoitu – Internet Archive) (englanniksi)
Simeon (Jaakobin poika)

Francisco de Zurbarán: Simeon
Portugalilainen ääripiirros, jossa esiintyy nimi Simeon.
Simeon (hepr. ‏שִׁמְעוֹן‎, Šimʿon) oli Ensimmäisen Mooseksen kirjan mukaan Jaakobin ja Lean toiseksi vanhin poika. Häntä pidettiin israelilaisen Simeonin heimon perustajana ja kantaisänä. Paitsi Raamatussa, hänestä on mainintoja myös muutamissa apo­kryfisissä ja pseudepi­grafisissa kirjoissa sekä rabbiinisessa kirjallisuudessa.
Simeonin nimi

Tooran tekstin mukaan Lea antoi pojalleen nimeon Simeon, koska hän oli tämän synnyttyä sanonut: "Herra on kuullut, että minua hyljitään, ja hän on antanut minulle tämän.", Tämän mukaan nimi johtuisi heprean sanoista shama on, jotka tarkoittavat: "Hän on kuullut". Samaan tapaan Raamatussa selitetään myös Ismaelin nimen johtuvan sanoista "Jumala on kuullut" mikä osoittaa, että nämä nimet ovat sukua toisilleen.
Simeon ja Sikem

Raamatun mukaan Jaakobin tyttären ja Simeonin sisaren Diinan raiskasi (tai toisten tulkintojen mukaan vietteli) kanaanilainen mies nimeltä Sikem. Simeon ja hänen veljensä Leevi kostivat tämän väkivaltaisesti koko sen kaupungin asukkaille, jossa Sikem asui. Eräiden tulkintojen mukaan kysymys ei kuitenkaan ollut raiskauksesta, vaan kertomuksen on katsottu kuvastavan erityisen dramaattisella tavalla eroa ryhmän sisäisten (endogaamisten) ja ulkopuolisten kanssa solmittujen (eksogaamisten) avioliittojen välillä.
Jaakob ei hyväksynyt Simeon ja Leevin kostoa, koska sen vuoksi hän joutui kanaanilaisten ja perissiläisten vihoihin ja pelkäsi näiden vuorostaan kostavan, jolloin hän sukuineen olisi voimaton. Myöhemmin kuolinvuoteellaan hän siunasi poikansa mutta tuomitsi samalla Simeonin ja Leevin niin, että heidän jäljeläiset hajaantuisivat koko Israelin sekaan.
Jotkut raamatuntutkijat ovatkin pitäneet kertomusta Diinan raiskauksesta Jahvistin luomana etiologisena myyttinä, jonka tarkoituksena on oikeuttaa pyhäkön sijainti Sikemissä; sitä vastoin Elohistin kertomuksen mukaan Jaakob olisi yksin­kertaisesti ostanut maapalstan ja pystyttänyt sinne alttarin. Toisaalta Jahvistin kertomuksen on selitetty peitellysti tuomitsevan tämän pyhäkön merkityksettömäksi. Samalla kertomuksia Simeonin kostosta ja Jaakobin kirouksesta on pidetty etiologisina selityksinä myös sille, miksi niihin aikoihin kuin teksti kirjoitettiin (noin 900-700 eaa.) Simeonin heimo oli häviämässä.
Myöhemmän nimellä Jasherin kirja tunnetun heprealaisen midrašin mukaan Simeon juuri Simeon petti Hamorin korostamalla sikemiläisille, että heidät oli ympäri­leikattava. Edelleen siinä selitetään, että Simeon oli hyvin voimakas, vaikka oli vasta 14-vuotias, ja kykeni lähes omin voimin tappamaan kaikki Sikemin kaupungin miehet veljensä Leevin vain auttaessa. Lisäksi hän olisi vanginnut sata nuorta naista ja ottanut näistä vaimokseen yhden, Bonahin.
Simeon ja Joosef

Klassisten rabbiinisten lähteiden mukaan Simeon oli hyvin peloton mutta myös erityisen kateellinen ja sen vuoksi jatkuvasti riidoissa veljensä Joosefin kanssa, joka oli Jaakobin suosikki­poika. Midrasinen Jasserin kirja väittää, että juuri Simeon ehdotti, että veljekset tappaisivat Joosefin, samoin toiset lähteet kertovat juuri hänen heittäneen Joosefin kaivoon ja lisäksi raivostunut, kun Juuda myi Joosefin orjaksi sen sijaan että olisi tappanut hänet. Klassisten lähteiden mukaan Simeon sai tämän rikoksen vuoksi jumalallisen rangaistuksen: hänen oikea kätensä kuivettui, mutta tämä sai hänet katumaan, ja niinpä käsi parani viikon kuluttua.
Raamatun kertomuksen mukaan Joosef päätyi myöhemmin korkeaan virkaan Egyptissä. Kun hänen veljensä tulivat nälänhädän aikana Egyptiin ostamaan viljaa, Benjamin ei ollut mukana, mutta Joosef vaati hänenkin tulevan mukaan seuraavalla kerralla, ja tämän varmistamiseksi hän otti Simeonin panttivangiksi. Eräiden klassisten rabbiinisten lähteiden mukaan Joosef valitsi panttivangiksi Simeonin, koska hän oli huolissaan siitä, että jos tätä ei erotettaisi Leevistä, nämä kaksi saattaisivat yhdessä tuhota Egyptin, kuten he olivat jo tuhonneet Sikemin. Toisen teorian mukaan Joosef olisi valinnut Simeonin, koska hänellä oli ollut keskeinen osuus veljesten suunnitellessa Joosefin tappamista, joskin Driscoll huomauttaa, ettei tätä seikkaa mainita kertomuksessa. Midrašien mukaan Simeonia ei ollut helppo vangita, ja niinpä Joosef olisi lähettänyt 70 voimakasta egyptiläistä vangitsemaan Simeonin väkisin, mutta Simeonilla oli niin kova ääni, että hän pystyi huutamalla säikäyttämään vangitsijansa. Simeonin olisi lopulta voittanut Joosefin poika Manasse, joka sai hänet vangituksi. Sitä vastoin Kahdentoista patriarkan testamenttien mukaan Simeon ei vastustellut vaan uskoi itsekin  kärsivänsä aikaisemmista teoistaan oikeuden­mukaisen rangaistuksen.
Riemuvuosien kirjan mukaan Simeon syntyi vuoden 10. kuukauden, tevet-kuu 21. päivänä.
Simeonin pojat

Ensimmäisen Mooseksen kirjan mukaan Simeonilla oli kuusi poikaa: Jemuel, Jaamin, Oohad, Jaakin, Soohar ja Saul.. Eräiden rabbiinisten lähteiden mukaan näiden äiti ja Simeonin puoliso olisi ollut sikemiläinen Bonah, kun taas toisten lähteiden mukaan hän olisi mennyt naimisiin sisarensa Diinan kanssa, joka olisi vaatinut avioliittoa ennen kuin suostui poistumaan Sikemin luota. Monien rabbiinisten lähteiden mukaan Simeon kuoli 120-vuotiaana noin kolme vuotta ennen veljensä Ruubenin kuolemaa, joskin Numbers Rabbahin mukaan hän olisi elänyt Ruubenin jälkeen ja jäänyt tällöin elossa olevista veljeksistä vanhimmaksi.
Simeonin heimo

Muiden Jaakobin poikien tavoin myös Simeonia pidettiin samannimisen israelilaisen heimon kantaisänä. 
Useat tutkijat ovat kuitenkin pitäneet Raamatun mainintoja Simeonista jälkeenpäin keksittyinä kertomuksina kuvitteellisesta eponyymisestä esi-isästä, josta heimo olisi saanut nimensä ja samalla etiologisina kertomuksina, jotka selittäisivät heimon suhteen muihin Israelin heimoihin. Tekstin kirjoittajat, jotka pitivät Leeaa matriarkkana, olisivat pitäneet Simeonin heimoa Israelin alkuperäisiin heimoihin kuuluvana. Kuitenkaan sitä ei mainita eräissä Raamatun kohdissa, joita tekstikriittisin perustein pidetään vanhimpina, esimerkiksi Deboran laulussa (Tuom. 5), ja sen vuoksi jotkut tutkitjat ovatkin päätelleet, ettei Simeonia alun perin pidetty erillisenä heimona.
Israelin kuningaskunnan aikana Ruubenin heimo asui Negevin alueella nykyisen Israelin eteläosissa. Heimon on päätelty myöhemmin sulautuneen Juudan heimoon.
Simeon ja Leevi kukistavat sikemiläiset
Käännös suomeksi
Smiltene

| Smiltene |
| --- | --- |

 lippu:  vaakuna
 Smiltene
 Koordinaatit: 57°25′27″N, 25°54′24″E 
Valtio:   Latvia
Kunta:  Smiltene
Väkiluku (2016)  ():  5 488
Aikavyöhyke:  UTC+2
 – Kesäaika:  UTC+3
 
 www.smiltene.lv 
Infobox OKVirheellinen NIMI-arvo: 
Smiltene on kaupunki Latviassa, 132 kilometrin päässä Latvian pääkaupungista Riiasta. Se sai kaupungin oikeudet vuonna 1920. Smiltenessä on useita opiskelupaikkoja. Urheilu on kaupungissa suosittua, ja siellä on useita urheiluseuroja. Vuonna 2012 siellä oli 5 711 asukasta.
Aiheesta muualla

Kuvia tai muita tiedostoja aiheesta Smiltene Wikimedia Commonsissa
Smiltenen kotisivut (latviaksi)
Spellbinder Live

| Spellbinder Live Uriah Heep |
| --- | --- | --- |

Livealbumin tiedot
 Äänitetty : 23. kesäkuuta 1994 (live)
 Julkaistu: kesäkuu 1996
 Formaatti: CD
 Tuottaja(t): Uriah Heep
 Tyylilaji: hard rock progressiivinen rock heavy metal
Uriah Heepin muut livealbumit
| Live in Moscow 1988 | Spellbinder Live 1996 | Future Echoes of the Past 2000 |
Spellbinder Live on Uriah Heepin kesäkuussa 1996 julkaistu livealbumi, joka sisältää myös yhden studiokappaleen, ”Sail the Rivers”.
Kappaleet

Devil’s Daughter – 4.38 (säv. David Byron, Mick Box, Ken Hensley, Lee Kerslake)
Stealin’ – 5.32 (säv. Hensley)
Bad Bad Man – 3.58 (säv. Phil Lanzon)
Rainbow Demon – 4.13 (säv. Hensley)
Words in the Distance – 4.42 (säv. Box, Lanzon)
The Wizard – 3.44 (säv. Hensley, Mark Clarke)
Circle of Hands – 7.24 (säv. Hensley)
Gypsy – 7.08 (säv. Box, Byron)
Look at Yourself – 4.56 (säv. Hensley)
Lady in Black – 5.48 (säv. Hensley)
Easy Livin’ – 3.02 (säv. Hensley)
Sail the Rivers – 6.52 (studiokappale, säv. Trevor Bolder)
Studiokappale ”Sail the Rivers” on äänitetty Sea of Light -studioalbumin sessioissa.
Kokoonpano

Mick Box – kitara, laulu
Lee Kerslake – rummut, laulu
Trevor Bolder – basso, laulu
Phil Lanzon – kosketinsoittimet, laulu
Bernie Shaw – laulu
Sven Nordqvist

Sven Nordqvist Turun kirjamessuilla 2008.
Sven Nordqvist (s. 30. huhtikuuta 1946 Helsingborg, Ruotsi) on ruotsalainen kirjailija ja kuvittaja. Tunnetuin hänen teoksistaan on Viiru ja Pesonen -lastenkirjasarja. Hän on tehnyt myös esimerkiksi kirjan Miinus lähtee suureen maailmaan ja Nasse-kirjoja. Nordqvist sai Astrid Lindgren -palkinnon 2003.
Nordqvist syntyi Helsingborgissa 1946. Hänen vanhempansa erosivat hänen ollessaan 5-vuotias ja hän muutti äitinsä kanssa isovanhempiensa luokse Halmstadiin. 15-vuotiaana hän kävi kuvittamisen kirjekurssin ja haki moniin taidekouluihin muttei päässyt sisään. Nordqvist opiskeli Lundin teknisessä korkeakoulussa arkkitehdiksi ja toimi ammatissa kaksi vuotta. Hän kuitenkin kyllästyi ammattiin ja alkoi freelance-taiteilijaksi.
Hänen ensimmäinen kirjansa Agaton Öman och alfabetet ilmestyi 1982. Ensimmäinen Viiru ja Pesonen -kirja, Pannkakstårtan (suom. Viirun syntymäpäivät) ilmestyi 1984.
Smiley Face

| Smiley Face |
| --- | --- |
 Elokuvan juliste
Ohjaaja:  Gregg Araki
Käsikirjoittaja:  Dylan Haggerty
Tuottaja:  Henry Winterstern
Säveltäjä:  David Kitay
Kuvaaja:  Shawn Kim
Leikkaaja:  Gregg Araki
Pääosat:  Anna Faris John Krasinski Danny Masterson Adam Brody
Valmistustiedot
Valmistusmaa:  Yhdysvallat Saksa
Tuotantoyhtiö:  First Look Pictures
Levittäjä:  First Look Studios Netflix
Ensi-ilta:  21. tammikuuta 2007 (Sundance-elokuvafestivaalilla)
Kesto:  88 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Smiley Face on Gregg Arakin ohjaama komediaelokuva, joka sai ensi-iltansa vuonna 2007.
Elokuva kertoo Jane F. -nimisestä nuoresta näyttelijästä (Anna Faris), joka toiminnantäyteisen päivän aamuna erehtyy syömään kämppiksensä jääkaapissa säilyttämät kannabisleivokset. Myöhemmin tajutessaan olevansa erittäin vahvasti kannabiksen vaikutuksen alaisena hän päätyy päivän mittaan muun muassa tärkeään koe-esiintymiseen, epäonnistuu erääntyneen sähkölaskun maksamisessa ja saa haltuunsa sattuman kautta Kommunistisen manifestin ensipainoksen.
Elokuva sai ensi-iltansa Sundance-elokuvafestivaalilla, ja sitä näytettiin rajatulla, viikon kestäneellä elokuvateatterikierroksella Los Angelesissa. Elokuva julkaistiin DVD:llä Yhdysvalloissa 8. tammikuuta 2008 ja Suomessa 16. tammikuuta 2009.
Rooleissa

| 0 | 1 | 2 |
| --- | --- | --- |
|  Anna Faris  | … |  Jane F.   |
|  John Krasinski  | … |  Brevin   |
|  Roscoe Lee Browne  | … |  äänirooli   |
|  Jane Lynch  | … |  roolittaja   |
|  Danny Masterson  | … |  Steve, kämppäkaveri   |
|  Adam Brody  | … |  Steve, huumekauppias   |
|  Marion Ross  | … |  Shirley   |
|  Michael Hitchcock  | … |  pesutuvan mies   |
|  John Cho  | … |  Mikey   |
|  Danny Trejo  | … |  Albert   |
|  Richard Riehle  | … |  Mr. Spencer   |
|  Natashia Williams  | … |  moottoripyöräilijä   |
|  Carrot Top  | … |  cameo   |
|  Brian Posehn  | … |  bussinkuljettaja   |
|  Rick Hoffman  | … |  Angry Face   |
|  Dave ”Gruber” Allen  | … |  mies Venicen hamppufestivaaleilla   |
St Andrew Square

Kuva St Andrew Squarelta länteen.
St Andrew Square on Skotlannin pääkaupungissa Edinburghissa sijaitseva aukio. Se kuuluu New Townin alueeseen, jonka rakentaminen aloitettiin Edinburghin vanhankaupungin pohjoispuolella 1770-luvun alussa. St Andrew Square on New Townin vanhimpia alueita.
Aukion keskellä on Henry Dundasin patsas, joka on Edinburghin korkein, 42 metriä jalustoineen. Aukion itäpuolella on Dundas House, jonka on suunnitellut William Chambers. Rakennus on vuodesta 1825 alkaen ollut Royal Bank of Scotlandin pääkonttori.
1770-luvulla filosofi David Hume asui talossa, joka sijaitsi St Andrew Squaren viereisellä kadulla. Kadun nykyinen nimi on St David Street. Se on nimetty hänen mukaansa, vaikka hän ei kirkollisessa mielessä ollut pyhä, vaan hänellä oli ennemminkin ateistisiksi luonnehdittavia näkemyksiä.
St Andrew Squarella on raitiovaunupysäkki.
Aiheesta muualla

Kuvia tai muita tiedostoja aiheesta St Andrew Square Wikimedia Commonsissa
Split Second

Split Second voi tarkoittaa ainakin seuraavia:
Aution kaupungin vangit (Split Second), Dick Powellin ohjaama elokuva vuodelta 1953
Split Second – Saalistaja, brittiläinen tieteiselokuva vuodelta 1992
Split Second, vuoden 1999 televisioelokuva, jonka pääosissa ovat Clive Owen ja Helen McCrory
Aikapommi (Split Second), David Baldaccin rikosromaani vuodelta 2003.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Split Second”, voi hakea sivunnimihaulla, laajalla sivunnimihaulla tai tekstihaulla.
SpellForce

| SpellForce |
| --- | --- |
Kehittäjä:  Phenomic
Julkaisija:  JoWooD Productions
Lajityyppi:  strategiapeli
Aiheesta muualla
MobyGames
Lisää peliartikkeleitaVideopelien teemasivulla
SpellForce on reaaliaikainen strategiapelisarja yhdistettynä roolipelielementteihin.
Pelaaminen

Pelissä luodaan päähahmo "Avatar" jota voi kehittää pelin edetessä haluamalla tavalla. Teoriassa hahmoluokkia on kolme: taistelija, juosiampuja ja velho. Käytännössä raja ei ole aivan näin selkeä, sillä hahmolle voi valita haluamansa taidot sen kehittyessä ja luoda vaikka jonkinlaisen taistelijan ja velhon risteytyksen.
Pelissä on paljon tehtäviä perinteisten reealiaikastrategioiden tyyliin: perusta tukikohta, kerää tarvittavat materiaalit, kouluta armeija ja tuhoa vihollinen. Erikoisena piirteenä peliin on myös lisätty seikkailupeli henkisiä tehtäviä. Juuri tämä seikkailupeli henkisyys tuo Spellforceen eloa joka erottaa sen muista RTS-peleistä. Pelin joissain kartoissa ei perusteta tukihotaa lainkaan vaan tehdään pelkästään näitä seikkailu henkisiä tehtäviä.
Pelaaja voi myös kutsua riimukivien avulla riimusotureita. Riimusoturit ovat hahmoja joilla on omia erikoiskykyjä. Riimusotureita voi kutsua ainoastaan riimualttareista.
Pelit

SpellForce: The Order of Dawn (2003)
SpellForce: The Breath of Winter (lisälevy)
SpellForce: Shadow of the Phoenix (lisälevy)
SpellForce 2: Shadow Wars (2006)
SpellForce 2: Dragon Storm (lisälevy)
SpellForce 2: Faith in Destiny (lisälevy)
SpellForce 3 (tulossa)
Aiheesta muualla

SpellForce-sarja MobyGamesissä (englanniksi)
Spirit Airlines

| Spirit Airlines |
| --- | --- |

 IATA: NK  –  ICAO: NKS 
Kutsukoodi:  SPIRIT WINGS
Perustettu:  1983 (nimellä Charter One Airlines)
Laivaston koko:  183
Kohteiden määrä:  92
Solmukohdat:   Atlanta (ATL)  Atlantic City (ACY)  Chicago–O'Hare (ORD)  Dallas / Fort Worth (DFW)  Detroit (DTW)  Fort Lauderdale (FLL)  Houston–Bush (IAH)  Las Vegas (LAS)  Miami (MIA)  Orlando (MCO) 
Emoyhtiö:  Spirit Airlines, Inc.
Kotipaikka:  Miramar, Florida, Yhdysvallat
Kanta-asiakasohjelma:  Free Spirit
Yhtiön sivut:  www.spirit.com
Spirit Airlines on yhdysvaltalainen halpalentoyhtiö, joka perustettiin vuonna 1983 nimellä Charter One Airlines. Yhtiön pääkonttori sijaitsee Miramarissa Floridassa. Spiritillä on 10 tukikohtaa: Atlanta, Atlantic City, Chicago, Dallas, Detroit, Fort Lauderdale, Houston, Las Vegas, Miami ja Orlando. Yhtiö lentää yli 90 kohteeseen Yhdysvalloissa, Väli-Amerikassa ja Etelä-Amerikassa.
Spiritin kanta-asiakasohjelman nimi on Free Spirit. Sillä on kolme tasoa: Free Spirit Member, Silver ja Gold.
Laivasto > Nykyinen laivasto

Lokakuussa 2022 Spirit Airlinesin laivasto koostuu seuraavista konetyypeistä. Laivaston keski-ikä on 7,2 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A319-100 | 31 | — |  |
| Airbus A319neo | — | vahv. myöh. |  |
| Airbus A320-200 | 64 | — |  |
| Airbus A320neo | 61 | vahv. myöh. |  |
| Airbus A321-200 | 30 | — |  |
| Airbus A321neo | — | vahv. myöh. |  |
| Yhteensä | 186 | 137 |  |
Aiheesta muualla

Kuvia tai muita tiedostoja aiheesta Spirit Airlines Wikimedia Commonsissa
Spirit Airlinesin virallinen verkkosivusto
Spiritin Airbus A319-100 laskeutumassa McCarranin kansainväliselle lentoasemalle.
Spiritin Airbus A320-200 Atlantan kansainvälisellä lentoasemalla.
Swithred

Swithred tai Swithed oli Essexin kuningas 746–758. Kronikoitsija William Malmesburylainen kutsuu häntä nimellä Swithed ja kertoo hänen nousseen kuninkaaksi Saelredin jälkeen. William Malmesburylaisen mukaan Wessexin kuningas Egbert karkotti Swithredin vuonna 824, mutta tämä lienee erehdys, sillä Swithred tuskin hallitsi niin pitkään. Egbert oli sitä paitsi jo alistanut Essexin valtaansa vuonna 823 ja karkottanut Essexin kuninkaan.
Splash and Bubbles

| Splash and Bubbles |
| --- | --- |
Tyyli:  Tietokoneanimaatio
Kestoaika:  12 min
Pääosissa:  Lisa Henson Halle Stanford John Tartaglia Michael Shawn Lewis Jill Shinderman Julie Phillips Merrill Puckett Miller Tom Keniston
Alkuperämaa:   Yhdysvallat
Alkuperäiskieli:  englanti
Verkko:   PBS Kids  TVO Kids
Esitetty:  2016 – 2018
Tuotantokausia:  1
Jaksoja:  38
Tuotanto
Tuotantoyhtiö(t):  Herschend Studios The Jim Henson Company
Aiheesta muualla
IMDb 
Splash and Bubbles on vuoden 2016 lastenohjelma.
Tarina

Splash and Bubbles seuraa hahmoa nimeltä Splash, joka asettuu merenalaiseen kaupunkiin Reeftowniin asumaan nähtyään koko meren. Siellä hän ystävystyy lohikäärme Bubblesin kanssa. Duo lähtee yhdessä ystäviensä Dunkin ja Ripplen kanssa tutkimaan riuttaa hankkiakseen uusia ystäviä.
Aiheesta muualla

Splash and Bubbles sivuilla (englanniksi)
Splash and Bubbles Internet Movie Databasessa (englanniksi)